Μηνάς Χρηστίδης

Ο Μηνάς Χρηστίδης (Χαλκίδα, 1925 - Αθήνα, 22 Ιουλίου 2015) ήταν Έλληνας ηθοποιός, σκηνοθέτης, κριτικός θεάτρου και δημοσιογράφος.

 Βιογραφία 
Ο Μηνάς Χρηστίδης γεννήθηκε το 1925 στην Χαλκίδα. Σπούδασε στη Δραματική σχολή του Θεάτρου τέχνης. Το 1954 έκανε την πρώτη του εμφάνιση στο θέατρο, στο ρόλο του γιατρού Γκιμπς, στο έργο "Η μικρή μας Πόλη" του Θόρντον Ουάιλντερ. Το 1958 έκανε ντεμπούτο στον κινηματογράφο, στην ταινία "Το Τελευταίο Ψέμμα" του Μιχάλη Κακογιάννη. Συμμετείχε στον θίασο του Δημήτρη Χορν. Το 1962 ήταν σκηνοθέτης και παραγωγός της ταινίας μικρού μήκους "Η παράσταση τελείωσε" που κέρδισε το Βραβείο Κριτικών στο Φεστιβάλ Κινηματογράφου Θεσσαλονίκης. Τα επόμενα χρόνια εμφανίστηκε στις ταινίες: "Ένας μεγάλος έρωτας" (1964), "Όχι,.. κύριε Τζόνσον" (1965), "Ο ζεστός μήνας Αύγουστος" (1966), "Χαμένη Ευτυχία" (1966).

Την 21η Απριλίου 1967, μετά το στρατιωτικό πραξικόπημα η Ελλάδα περιήλθε σε καθεστώς δικτατορίας  και επιβλήθηκε στρατιωτικός νόμος. Το 1968 ο Μηνάς Χρηστίδης εμφανίστηκε στην ταινία "Εκείνοι που ξέρουν ν' αγαπούν". Τον καιρό της δικτατορίας έφυγε από τη χώρα και πήγε στο Παρίσι. Εκεί γνώρισε τον θεατρικό συγγραφέα Γεράσιμο Σταύρου. Ο Χρηστίδης παντρεύτηκε την Ντόρα Γιαννακοπούλου και απέκτησαν έναν γιο, τον Λένο Χρηστίδη, που γεννήθηκε το 1968 στη Φραγκφούρτη της Δυτικής Γερμανίας. Εκείνη την περίοδο πολλοί Έλληνες του εξωτερικού ενστερνίστηκαν τον αντιδικτατορικό αγώνα κατά της χούντας των Συνταγματαρχών και ενός πολιτικού συστήματος που μπορούσε να συνοψισθεί σε τρεις λέξεις: βόμβες, δηλώσεις, καταδίκες. Αυτοί εξέδωσαν διάφορα έντυπα αντίστασης, από τα οποία αρκετά ήταν στην ελληνική γλώσσα και κάποια στις τοπικές γλώσσες των χωρών στις οποίες διέμεναν. Ο Μηνάς Χρηστίδης συμμετείχε σε μια μεγάλη εκστρατεία κατά της χούντας, στις χώρες της Κεντρικής και της Ανατολικής Ευρώπης. Στη συνέχεια, έζησε για τέσσερα χρόνια στην Ολλανδία.

Το 1972 ο Μηνάς Χρηστίδης συμμετείχε στην τηλεοπτική σειρά "Κεκλεισμένων των θυρών", που προβλήθηκε στο ΕΙΡΤ. Το 1973 εμφανίστηκε στην τηλεοπτική σειρά "Μαρίνα Αυγέρη" (ΕΙΡΤ), στην ταινία "Ο Επισκέπτης" (1973), που πήρε το βραβείο β' ανδρικού ρόλου στο Φεστιβάλ Θεσσαλονίκης, και στην αστυνομική ταινία "Θέμα Συνειδήσεως". Την 24η Ιουλίου 1974, η χούντα κατέρρευσε, η περίοδος της δικτατορίας έληξε και άρχισε η περίοδος της μεταπολίτευσης στην Ελλάδα. Αυτόν τον χρόνο, ο Χρηστίδης εμφανίστηκε στο ρόλο του Εισαγγελέα στην τηλεοπτική σειρά "Οι δίκαιοι" της ΥΕΝΕΔ, και στον ρόλο του συγγραφέα Κίμωνα Δράκου στην ταινία  "Ο Αποστάτης" (ο αρχικός τίτλος της ταινίας ήταν "Σατανικές ερωμένες"), μία ταινία του Φαίδων Γεωργίτση που προβλήθηκε στο Φεστιβάλ Κινηματογράφου Θεσσαλονίκης. Το 1975 δημιούργησε, για πρώτη φορά στην Ελλάδα, στήλη τηλεοπτικής κριτικής στην εφημερίδα "Καθημερινή" και από τότε αφιερώθηκε στη δημοσιογραφία συνεργαζόμενος με εφημερίδες και περιοδικά. Τον ίδιο χρόνο εμφανίστηκε στην τηλεοπτική σειρά "Ένας Πυγμαλίων" (ΥΕΝΕΔ). Το 1976 η στήλη του "Γροθιά στο στομάχι" στην εφημερίδα "Έθνος" τον καθιέρωσε ως έναν από τους πιο γνωστούς κριτικούς θεάτρου. Τον ίδιο χρόνο εμφανίστηκε σε μερικά επεισόδια της σειράς "Ένας γιατρός μεταξύ μας" (ΕΙΡΤ) και στην ταινία "Επαγγελματίες Ρεμάλια". Το 1980 πρωταγωνίστησε στην ταινία "Ελευθέριος Βενιζέλος: 1910-1927" του Παντελή Βούλγαρη.

Ο Μηνάς Χρηστίδης απεβίωσε στην Αθήνα, στις 22 Ιουλίου 2015, σε ηλικία 90 ετών.

 Φιλμογραφία 
 Κινηματογράφος 
ΈτοςΤίτλοςΡόλοςΠαρατηρήσεις1958Το τελευταίο ψέμαΝίκος Δρίτσας1962Η παράσταση τέλειωσε  (ντοκιμαντέρ)σενάριο και σκηνοθεσίαΒραβείο Κριτικών στο Φεστιβάλ Κινηματογράφου Θεσσαλονίκης1964Ένας μεγάλος έρωταςΝίκος Μαυρουδής1965Όχι,... κύριε Τζόνσον!Νικόλας Σκευοφύλαξ1966Ο ζεστός μήνας ΑύγουστοςΦωκάς, σύζυγος ΜάρθαςΧαμένη ευτυχίαΘάνος Αλεξόπουλος1968Εκείνοι που ξέρουν ν' αγαπούν1973Ο επισκέπτηςΛέανδροςΒραβείο β' ανδρικού ρόλου στο Φεστιβάλ ΘεσσαλονίκηςΘέμα συνειδήσεως1974Ο αποστάτης (aka Σατανικές ερωμένες)Κίμων Δράκος1976Επαγγελματίες ρεμάλια (aka Ανατομία μιας ληστείας)Φιλίππου1980Ελευθέριος Βενιζέλος: 1910-1927Ελευθέριος Βενιζέλος

 Τηλεόραση 
ΈτοςΤίτλοςΚανάλιΡόλος1972Κεκλεισμένων των θυρώνΕΙΡΤσυμβολαιογράφος1973Μαρίνα Αυγέρηστρατηγός Καρλ Άϊζενμπεργκ1974Οι δίκαιοιΥΕΝΕΔεισαγγελέας1975Ένας πυγμαλίωνΕΡΤ

 Μαγνητοσκοπημένες θεατρικές παραστάσεις 
ΈτοςΤίτλοςΚανάλιΡόλος1973Ιδιωτική ζωήΥΕΝΕΔσκηνοθεσία1975Οργισμένα νιάταΕΙΡΤ

 Θέατρο 
ΈτοςΤίτλοςΡόλος1954Η μικρή μας πόλη1955Κεκλεισμένων των θυρών / Πανωφόρι επί παραγγελίαΜάρρυ  («Πανωφόρι επί παραγγελία»)1956Τριαντάφυλλο στο στήθος1957Η αυλή των θαυμάτων1959Ρομανσέρο1960Μαθήματα γάμουΡος ΜπαρνέτΤο πρώτο χάδισκηνοθεσία1961Απ' τον ουρανό στη γησκηνοθεσίαΦανήο Λυωνέζος κ. Μπρεν1962Εκείνη τη νύχτα1963Άνθρωπος για όλες τις εποχέςΤόμας ΚρόμγουελΟι φωτοχοδιάβολοισκηνοθεσία1964Οι τρεις αδελφέςΑντρέϊ1965Ένα σταφύλι στον ήλιοσκηνοθεσία1973Βασιλικό ρομάντσοΕλευθέριος Βενιζέλος1974Η αστική τάξη αστειεύεταιΡόναλντ + σκηνοθεσία

 Παραπομπές 

Κατηγορία:Έλληνες σκηνοθέτες
Κατηγορία:Έλληνες δημοσιογράφοι του 20ού αιώνα
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί τηλεόρασης
Κατηγορία:Απόφοιτοι της Δραματικής Σχολής Θεάτρου Τέχνης Καρόλου Κουν